প্যারাসিটামলের দুটি অন্যতম কাজ হলো ব্যথা উপশম করা ও জ্বর কমিয়ে আনা। ব্যথা উপশম: শরীরের কোনো অংশ কোনো কারণে ব্যথা হলে এই অনুভূতির সিগন্যাল মস্তিষ্কে পৌঁছে আমাদের ব্যথার অনুভব তৈরি হয়। নির্দিষ্ট কিছু রাসায়নিক এই ব্যথার বার্তা মস্তিষ্কে বহন করার কাজটি করে। প্যারাসিটামল এসব রাসায়নিকের বার্তা বহনের কাজে বাধা দেয়। এভাবে এটি ব্যথা উপশম করে। জ্বর কমানো: মস্তিষ্কের একটি অংশ শরীরের তাপমাত্রা নিয়ন্ত্রণের কাজে নিয়োজিত। এই অংশের যেসব রাসায়নিক বার্তাবাহক থাকে সেগুলোর কাজে প্যারাসিটামল প্রভাব ফেলে এবং জ্বর বা শরীরের তাপমাত্রা কমিয়ে আনে।